ТЕХНИЧЕСКА СПЕЦИФИКАЦИЯ
	Технически спецификации/Изисквания

	І. Санитарен автомобил – стандартен (санитарен автомобил, проектиран и оборудван за оказване на спешна медицинска помощ, транспортиране, манипулации и наблюдение на пациентите

	1.1 Автомобилът е серийно производство, произведен не по-рано от  2018 г.  и отговаря на изискванията на Закона за движение по пътищата и Правилника за неговото приложение.

	1.2. Автомобилът да има европейско типово одобрение.

	1.3. Автомобилът да е нов и да не е използван за демонстрационни цели.

	1.4. Шаси:

	1.4.1. Самоносеща метална конструкция

	1.4.1.1. Максимална височина /измерена при нетна маса на автомобила, без антената/ до 3.00м.

	1.4.1.2. Максимална дължина /вкл. допълнително оборудване/ до 5.80 m.

	1.4.1.3. Максимална ширина /вкл. допълнително оборудване и странични прозорци/ до 2.50 m.

	1.5. Шофьорска кабина:

	1.5.1. Кабината трябва да бъде отделена от санитарния отсек чрез твърда вертикална преграда с плъзгащ се прозорец. Прозорецът трябва да позволява пряк/директен визуален контакт с шофьора, обезопасен срещу самоотваряне, с възможност за затъмняване.

	1.5.2. Седалка за шофьора плюс една двойна седалка за пътници.

	1.5.3. Въздушни възглавници за шофьора

	 1.5.4. Допълнително оборудване освен стандартното:  

	1.5. 5. Климатик

	1.6.  Санитарен/Медицински отсек:

	1.6.1. Да съответства на стандарт БДС EN1789:2007 + А2:2014 за линейка тип В или еквивалент

	1.6.2.Минимални вътрешни размери:


	1.6.2.1. Дължина над 2.70 m.

	1.6.2.2. Ширина над 1.65 m. 

	1.6.2.3. Височина над 1.75 m. 

	1.6.3. Отоплението да се осигурява от климатик или автономен отоплителен източник, когато превозното средство е в движение и от електрическа печка ~220V с термостат, захранвана от ел.мрежа, когато автомобилът е паркиран. Печката е инсталирана в санитарния отсек на подходящо място. Отоплителната система трябва да отговаря на стандарт  БДС EN 1789:2007 А2:2014, т. 4.5.5.1 - Отопление или еквивалент. 

	1.6.4. Охладителната система да съответства на стандарт  БДС  EN 1789:2007 А2:2014, т. 4.5.5.2 или еквивалент

	1.6.5. Вентилационна система да съответства на стандарт БДС  EN 1789:2007 А2:2014, т. 4.5.4.1 - или еквивалент

	1.6.6. Естествено осветление: Страничните и задни прозорци да са покрити с непрозрачно фолио на две трети от височината им.

	1.6.7. Изкуствено осветление: Да се осигурява достатъчна осветеност в санитарното отделение, съгласно т.4.5.6 от стандарт БДС EN1789:2007+А2:2014 /или еквивалент/ за линейка тип В. Да има две степени на интензивност на осветлението и да се включва автоматично при отваряне на задната или страничните врати. 

	1.6.8. Да има водоустойчив захранващ контакт ~220V, монтиран на подходящо място в санитарния отсек, който да служи за включване на захранващо устройство към мрежата ~220V, когато линейката не се движи и дава възможност чрез външно захранване да се извършва работа на отоплителната инсталация  и медицинските изделия 

	1.6.9. Санитарното отделение да е оборудвано с одобрен тип седалки и обезопасителни колани поне за двама души

	1.6.10. В санитарното отделение в близост до поставките за оборудване да са монтирани четири 12 V контакта за захранване на медицинското оборудване и още три ~220 V стенни контакта тип “Шуко”. Контактите на електрическите системи с различен волтаж да са различни, така че да не се допуска погрешно включване на уредите. 12V DC (постоянно напрежение) захранващи куплунги да съответстват на стандарта на куплунга за захранване на електрическата запалка. 

	1.6.11. Да има две шкафчета с чекмеджета, с поставки подходящи за медицинската апаратура, медикаменти и консумативи разположени на подходящо място така, че да са лесно достъпни при манипулирането на пациент лежащ върху носилката. 

	1.6.12 Шкафчета и чекмеджетата да са защитени от самоотваряне, да имат подходящи заключалки на вратите, които се отварят нагоре така че да могат да се застопоряват в отворено положение. Шкафчето с медикаменти да се заключва автоматично. 

	1.6.13. В санитарното отделение да има монтирани над носилката два броя поставки за закрепване на инфузионни бутилки.

	1.6.14. В санитарното отделение да има два броя дръжки, една която се намира над носилката по надлъжната й ос и друга при страничната врата, която да подпомага влизането в линейката. 

	1.7. Двигател:

	1.7.1 Четиритактов, четири-цилиндров дизелов двигател с горивна система тип Common rail или бензинов системен инжекцион 

	1.7.2  Кубатура на двигателя не по-малка от 2250 куб.см.

	1.7.3  Мощност на двигателя не по-малка от 120 kW.

	1.7.4  Разход на гориво за 100 km при смесен цикъл на движение не по-
             висок от 11 литра.

	1.7.5 Екологична норма не по-ниско от Евро 6, с емисии на СО2 не повече от 200 g/кm.

	1.8. Кормилно управление:

	 1.8.1.  Разположено от лявата страна на автомобила кормилно колело със сервоусилвател.

	1.8.2. Регулируемо по височина и в дълбочина кормилно колело.

	1.8.3. Автоматично блокиране на кормилната колона при изваждане на
             контактния ключ.

	1.9. Задвижване и скоростна кутия:

	1.9.1 Задвижване 4 х 2

	1.9.2.Механична скоростна кутия с не по-малко от 5 предавки +1 задна.

	1.10. Окачване:

	1.10.1 Предно, независимо с маслени или газови амортисьори

	1.10.2 Автомобилът да е съобразен за превоз на пътници и отговарящ на категория M1.

	1.11. Спирачна система:

	1.11.1 Независима, със сервоусилвател.

	1.11.2 Предни дискови спирачки. Задни дискови спирачки

	1.11.3 Антиблокираща спирачна система ABS; Електронна стабилизираща програма ESP; Спирачен асистент; Електронна система за разпределение на спирачната сила; Електронна система за контрол на сцеплението; Асистент за потегляне на наклон. 

	1.12. Гуми: 

	1.12.1 Радиални, безкамерни – с размер на джантите не по-малък от 15 цола. Точният размер на гумите да бъде в съответствие със  спецификацията на производителя.

	1.12.2 Резервното колело да е идентично на монтираните на автомобила              

	

	1.13. Основен цвят: бял

	1.14. Допълнителен цвят: оранжев

	1.15. Специфични опознавателни знаци: 

	1.15.1.  Оранжева, светлоотразяваща лента с ширина 30 см., опасваща целия автомобил;

	1.15.2.   Стикер с изобразена тел. Слушалка по образец съгласно Закона за националната система за спешни повиквания с единен европейски номер 112, разположен върху задната половина на санитарната част, симетрично от двете страни;

	1.15.3.   Огледално обърнат надпис с черен цвят „ЛИНЕЙКА” върху предния капак; 

	1.15.4.    От двете страни на автомобила надпис с главни букви в черен цвят / с височина 20 см. и дебелина на линията 2 см./ „СПЕШНА МЕДИЦИНСКА ПОМОЩ”.

	1.16.  Специална сигнализация:

	1.16.1.  Две сини сигнални лампи излъчващи импулсна /мигаща/ светлина, поставени в предната част на покрива на линейката, симетрично на надлъжната ос; . Отзад на средната линия по протежение на линейката да е разположен трети светлинен източник, идентичен на първите два. Излъчваната светлина да е с достатъчна интензивност. Допуска се монтирането на двете предни сигнални лампи да е в един панел със сирената по т.1.17.

	1.16.2.  Две мигащи оранжеви светлини, монтирани в задната част на покрива на линейката, с функция независима от тази на сините светлини, които да се включват при отваряне на задните врати.

	1.16.3.  Две сини допълнителни светлини да са инсталирани отпред на бронята на колата и да излъчват импулсна /мигаща/ светлина.

	

	 1.17. Сирената да е битонална, електромагнитна, с мощност не по-малка от 80 W.

	1.18.  Друга, задължителна окомплектовка, съгласно Закона за движение по пътищата; Комплект ключове, комплект инструменти за смяна на колела, въже за теглене и кабел за външно захранване.

	ІІ. Медицинско оборудване към  Санитарен автомобил – стандартен(санитарен автомобил, проектиран и оборудван за оказване на спешна медицинска помощ, транспортиране, манипулации и наблюдение на пациентите

	2.1. Оборудване за пренасяне на пациент  БДС EN1789:2007+А2:2014 /или еквивалент/

	2.1.1. Основна носилка/шаси на носилка (съобразена със стандарт БДС EN1865 или еквивалент) – 1 брой 

	2.1.1.1. Размери: Дължина от 1900 мм до 1970 мм и широчина от 550 мм до 570 мм, измерени от най-външните краища

	2.1.1.2. Носещият капацитет на носилката трябва да бъде не по-малко от 180 kg

	2.1.1.3. Необходимо е облегалката да е регулируема от 0° до 70° или повече

	2.1.1.4.  Носилката не трябва да тежи повече от 45 kg (стандарт БДС EN 1865 или еквивалент).

	2.1.1.5.  Носилката да има четири сгъваеми колела с диаметър над 100 mm, които падат при изваждане на носилката от линейката и позволяват лесно боравене само с усилията на един човек.

	2.1.1.6. Да има въртящи се на 360° колела откъм краката и две от колелата да са снабдени с крачна спирачка (стандарт БДС EN 1865 или еквивалент).

	2.1.1.7. От двете широки страни носилката да има предпазни сгъваеми перила, а покритието на носилката да не е хлъзгаво и да позволява лесно и пълно почистване с миещи препарати и да е устойчиво на почистване с дезинфекционни препарати;

	2.1.2. Окомплектовка на носилката:

	2.1.2.1. Анатомичен матрак с херметичен шев, антибактериален и огнеупорен, устойчив на почистване с дезинфекционни препарати;

	2.1.2.2. Не по-малко от два броя обезопасителни колана, вкл. един гръден колан, със светлоотразително покритие.

	2.1.2.3. Носилката да е снабдена с заключващ механизъм от производителя на оборудването.

	2.1.2.4. Носилката да се монтира върху електрическа/механична платформа/маса, съответстваща на изискванията на стандарт БДС EN 1865-5:2012 (или еквивалент).

	2.1.2.5. Платформата трябва да осигурява движения в посока нагоре и надолу, да бъде от неръждаема стомана и да държи здраво най-широко разпространените модели носилки.

	2.1.2.6. Контролните механизми на платформата да са монтирани на контролно табло или на друго подходящо за боравене място.

	2.2. Стационарен кислород/кислородна инсталация (съобразена със стандарт БДС EN ISO 9170-1:2009 или еквивалент и глава 6.3.8 на стандарт БДС EN 1789:2007+A2:2014 или еквивалент )

	2.2.1. Да разполага със закрепени към автомобила два броя бутилки за сгъстен кислород, със спирателен кран, с обем най-малко 10 литра всяка. 

	2.2.2. На бутилките да са монтирани редуцир-вентили и манометри, с които да се осигурява необходимото налягане в инсталацията и следи налягането в бутилките.

	2.2.3. Бутилките трябва да са свързани към кислородната инсталация на автомобила.

	2.2.4. Да има налични инструменти необходими за монтиране и демонтиране на бутилките за кислород, ако за монтаж/демонтаж се изискват такива.

	2.2.5.  Два стандартни кислородни изхода, които трябва да бъдат поставени в близост до основната носилка от страната на главата.

	2.3. Устройство за засмукване/Аспирационна инсталация (БДС EN ISO 10079-1, БДС EN ISO 10079-3:2014 или еквивалент) – 1 бр.

	2.3.1. Да осигурява вакуум с налягане над 65 кРа.

	2.3.2. На подходящо място, в близост до основната носилка откъм страната на главата трябва да е разположен извод за аспирация, снабден с аспирационен съд с обем минимум един литър, клапан за плавно регулиране на налягането и манометър. Аспирационният съд трябва да има гъвкав маркуч с накрайник

	2.3.3. На подходящо място в близост до носилката, трябва да е поставен превключвател за включване и изключване на аспирационната помпа.

	2.3.4. Мобилна електрическа аспирационна помпа:

	· Мобилна електрическа аспирационна помпа в шокоустойчив кожух.

	· Електрическо захранване: AC 100-240 V, DC 12 V и от вградена батерия осигуряваща минимум 60 минути автономна работа.

	· Регулиране на силата на вакуума в минимален обхват от 50 до 550 mmHg.

	 - Монтажен комплект, позволяващ закрепване на устройството в съответствие със стандарт  БДС EN 1789:2007+A2:2014 или еквивалент.

	2.3.5.  Транспортен респиратор

	· Минимално изискуеми режими на вентилация: командна вентилация с контрол по налягане, командна вентилация с контрол по обем,   командно-асистирана вентилация и вентилация тригерирана от пациента, CPAP, инхалация..

	· Минутен обем в минимален обхват от 2 до 20 л/мин.

	· Дихателна честота в минимален обхват от 5-40 bpm.

	· Регулиране на маскималното налягане в дихателните пътища в минимален обхват: 20 до 60 см Н2О.

	· Кислородна концентрация в инспираторния газ: 100% или 60%.

	· Апаратът трябва да позволява спонтанно дишане на пациента в случай на отпадане на електрическото и пневматично захранване.

	· Мониториране на налягането в дихателните пътища и индикитори за инспираторната и експираторна фази.

	· Минимално изискуеми режими на вентилация: командна вентилация с контрол по налягане, командна вентилация с контрол по обем,   командно-асистирана вентилация и вентилация тригерирана от пациента, CPAP, инхалация..

	ІІІ. Медицинска апаратура

	3.1. Оборудване за инфузии (БДС EN 1789:2007+A2:2014 или еквивалент)

	[bookmark: _GoBack]3.1.1  Спринцовкова инфузионна помпа

	3.1.2. Стойка за инфузия – 2 бр.

	3.2.  Оборудване за мениджмънт на животозастрашаващи състояния (БДС EN 1789:2007+A2:2014) (или еквивалент)

	3.2.1  Комбиниран дефибрилатор-монитор, позволяващ запис на ритъма и данни за пациента (БДС EN 60601-2-4:2011) (или еквивалент)– 1 бр.



Санитарния автомобил (линейка) следва да е окомплектован с всички необходими документи за регистрация пред КАТ.
Гаранционният срок линейката да не е по-малък от 36 месеца или до достигане на 100 000 (сто хиляди) километра, според това кое от двете обстоятелства настъпи първо. Гаранционният срок за линейката започва да тече от датата на предаването на владението на линейката на възложителя. Гаранционният срок на медицинското оборудване и медицинската апаратура е не е по-малък от 36 месеца, считано от предаване на владението на линейката на Възложителя. 
В рамките на гаранционния срок, изпълнителят отстранява със свои сили и средства всички повреди и/или несъответствия на линейката, съответно подменя дефектирали части и/или компоненти с нови. Изпълнителят се задължава при отстраняване на повреди, дефекти или недостатъци, както и при извършване на гаранционното и сервизно обслужване да влага само оригинални резервни части, материали и консумативи. 
Съобщението на възложителя за ремонт по заявка на възложител, настъпили повреди, рекламации, несъответствия и други може да бъде направено по факс, електронна поща или обикновена поща. Изпълнителят е длъжен да осигури преглед на линейката от свои квалифицирани представители в срок до 2 (два) работни дни, от получаване на съобщението на възложителя. След преглед на линейката от квалифицирани представители на изпълнителя се съставя констативен протокол в два еднообразни екземпляра за вида на повредата и/или несъответствието, работите, необходими за отстраняването ѝ, както и датата и часа на констатирането на повредата и/или несъответствието. Изпълнителят се задължава да отстрани настъпила повреда и/или несъответствие на линейката в договорен срок между възложителя и изпълнителя, считано от датата и часа на констатирането ѝ от Изпълнителя.
Изпълнителят се задължава да осигури на възложителя гаранционно, сервизно обслужване на линейките в гаранционния срок посочен в техническото предложение, който започва да тече от датата на предаването на владението на линейката на възложителя.
	
Важно!!! Навсякъде, където в техническата спецификация се съдържа посочване на стандарти, същите да се четат и разбират „или еквивалент”. В случай, че в техническата спецификация конкретен параметър на описаната техника, апаратура, оборудване е обозначен с посочване на конкретен модел, източник или специфичен процес, който характеризира продуктите или услугите, предлагани от конкретен потенциален изпълнител, търговска марка, патент, тип, произход или производство, което би довело до облагодетелстването или елиминирането на определени лица или продукти, то това обозначение не е задължително за участниците и те могат да посочат в Техническото си предложение линейка, оборудване, медицинско оборудване или медицинска апаратура с еквивалентни технически характеристики.

